
PATVIRTINTA
Šakių rajono savivaldybės administracijos 

direktoriaus 2015 m. gruodžio 21 d. 
įsakymu Nr. AT- 1385
ŪKIO SKYRIAUS VYRiausiosIOS SPECIALISTĖS PAREIGYBĖS APRAŠYMAS

I. PAREIGYBĖS CHARAKTERISTIKA 

1. Ūkio skyriaus (toliau – Skyrius) vyriausioji specialistė yra karjeros valstybės tarnautojas.

2. Pareigybės lygis – A.

3. Pareigybės kategorija – 9.

II. PASKIRTIS
4. Vyriausiojo specialisto pareigybė reikalinga įgyvendinti savivaldybės strateginius tikslus susijusius su savivaldybės investicijomis, organizuojant ir vykdant viešuosius pirkimus, planuojant ir rengiant darbo rinkos politikos priemones bei gyventojų užimtumo programas, rengiant savivaldybės įmonių teikiamų atlygintinų paslaugų kainas ir tarifus. 
III. veiklos sritys
5. Šias pareigas einantis valstybės tarnautojas vykdo funkcijas specialiose veiklos srityse – savivaldybės strateginių tikslų, susijusių su savivaldybės investicijomis statant arba remontuojant savivaldybei priklausančius objektus, įgyvendinimas, viešųjų pirkimų planavimas ir vykdymas, darbo rinkos politikos priemonių bei gyventojų užimtumo programų planavimas ir rengimas, vykdymo kontrolė, savivaldybės įmonių teikiamų atlygintinų paslaugų kainų ir tarifų nustatymas, savivaldybės strateginio planavimo dokumentų ir juos įgyvendinančių planavimo dokumentų rengimas ir įgyvendinimas.
IV. SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI
6. Valstybės tarnautojas, einantis šias pareigas, turi atitikti šiuos specialiuosius reikalavimus:

6.1. Turėti socialinių mokslų aukštąjį universitetinį ekonomikos bakalauro ir ekonomikos magistro ar vientisųjų ekonomikos studijų magistro išsilavinimą (socialinių mokslų studijų srities ekonomikos krypties);

6.2. Turėti 2 metų patirtį viešojo administravimo srityje;

6.3. Būti susipažinusiam su Lietuvos Respublikos Konstitucija, Lietuvos Respublikos įstatymais ir kitais teisės aktais, reglamentuojančiais viešąjį administravimą, valstybės tarnybą, viešųjų ir privačių interesų derinimą valstybės tarnyboje; 
6.4. Gerai išmanyti ir mokėti taikyti Lietuvos Respublikos Vietos savivaldos įstatymą ir kitus teisės aktus, reglamentuojančius savivaldos institucijų veiklą ir savo atliekamų darbų specifiką;

6.5. Mokėti valdyti, kaupti, sisteminti, apibendrinti savo darbo srities informaciją ir rengti išvadas, gebėti sklandžiai dėstyti mintis raštu ir žodžiu;

6.6. Mokėti dirbti kompiuteriu MS Word, MS Excel, MS Outlook, Internet Explorer programomis;
6.7. Gerai išmanyti lietuvių kalbą. Mokėti bent vieną užsienio kalbą (anglų, vokiečių ar prancūzų) B1 lygiu; 

6.8. Sugebėti reaguoti į valstybės ir savivaldybės institucijų suformuotos politikos pokyčius ir operatyviai priimti sprendimus;
6.9. Išmanyti teisės aktų rengimo ir raštvedybos taisykles;
6.10 Mokėti savarankiškai planuoti ir organizuoti savo veiklą.

 
IV. ŠIAS PAREIGAS EINANČIO VALSTYBĖS TARNAUTOJO FUNKCIJOS
7. Šias pareigas einantis valstybės tarnautojas vykdo šias funkcijas:

7.1. Padeda įgyvendinti rajono savivaldybės plėtros strateginį planą ūkio srityje; 

7.2. Dalyvauja įgyvendinant Ūkio skyriui priskirtų investicinių projektus, kuriems skirta Lietuvos Respublikos, ES ar kita tarptautinė finansinė parama. Teisės aktų nustatyta tvarka rengia priskirtų investicinių projektų finansines, įgyvendinimo ataskaitas, mokėjimo prašymus, kitus susijusius dokumentus ir teikia juos finansinės paramos davėjo institucijai;

7.3. Vadovaujantis patvirtintomis kainų skaičiavimo metodikomis, atlieka savivaldybės kontroliuojamų įmonių, veikiančių vandentvarkos, energetikos, komunalinio ūkio ir transporto srityje kainų ir tarifų skaičiavimo kontrolę, ekonominį jų įvertinimą ir ruošia bei derina savivaldybės tarybos sprendimus šiuo klausimu. Rengia biudžetinių, viešųjų įstaigų teikiamų atlygintinų paslaugų tarifų nustatymų projektus, koordinuoja šių tarifų taikymą, skaičiuoja savivaldybės gyvenamųjų ir negyvenamųjų patalpų nuomos mokestį ir rengia administracijos direktoriaus įsakymų projektus dėl savivaldybės gyvenamųjų patalpų nuomos mokesčio apskaičiavimo tvarkos;
7.4. Vyriausybės nutarimų nustatytais atvejais ir tvarka vertina ir prognozuoja kainų ir tarifų būklę teikiant viešąsias paslaugas;

7.5. Atlieka šilumos, elektros energijos išlaidų skaičiavimus biudžetinių įstaigų poreikiams, vadovaujantis administracijos direktoriaus įsakymu patvirtintomis normomis. Rengia pasiūlymus planuojant rajono savivaldybės biudžeto išlaidas aplinkotvarkos srityje;

7.6. Organizuoja ir kontroliuoja Lietuvos Respublikos Vyriausybės ir savivaldybės tarybos nustatyta tvarka duomenų, gautų iš paslaugų tiekėjų apie kompensacijas (šildymo išlaidų, išlaidų karštam ir šaltam vandeniui ir kt.) pateikimą, sudaro mėnesines ir metines suvestines pažymas ir pateikia Centralizuotos buhalterijos skyriui. Planuoja lėšų poreikį kompensacijoms; 

7.7. Dalyvauja ruošiant darbo rinkos politikos priemones bei gyventojų užimtumo programas, vykdo jos įgyvendinimo kontrolę;

7.8. Rengia Ūkio skyriaus einamųjų biudžetinių metų pirkimų plano projektą, esant reikalui jį tikslinti; 

7.9. Pagal savivaldybės administracijos direktoriaus patvirtintą pirkimų planą rengia Ūkio skyriaus pirkimų suvestinę ir ją skelbia Viešųjų pirkimų įstatymo nustatyta tvarka CVP IS ir Savivaldybės interneto tinklalapyje.

7.10. Rengia viešųjų pirkimų dokumentus viešiesiems pirkimams organizuoti skyriaus kompetencijai priskirtoje srityje, rengia ir skelbia skelbimus, pirkimų ataskaitas Viešųjų pirkimų įstatyme nustatyta tvarka, siunčia juos Viešųjų pirkimų tarnybai prie Lietuvos Respublikos Vyriausybės;

7.11. Tiekėjų prašymu ar viešųjų pirkimų komisijos iniciatyva rengia paaiškinimus dėl pirkimo procedūrų, dokumentų ir išsiunčia paaiškinimus visiems tiekėjams, kuriems yra pateikti pirkimo dokumentai; 

7.12. Dalyvauja viešųjų pirkimų komisijų, kurių nariu paskirtas, darbe, kad būtų įgyvendinti šioms komisijoms suformuluoti uždaviniai. Rengia Administracijos direktoriaus įsakymus viešųjų pirkimų klausimais, rašo komisijos posėdžių protokolus ir juos registruoja; 

7.13. Rengia pranešimus visuomenei, informaciją Savivaldybės interneto tinklalapiui savo veiklos klausimais;

7.14. Dalyvauja komisijų ir darbo grupių, kurių nariu paskirtas, darbe, kad būtų įgyvendinti šioms komisijoms ar darbo grupėms suformuluoti uždaviniai;
7.15. Tiria nešališkai, objektyviai gyventojų skundus ir prašymus, nagrinėja fizinių ir juridinių asmenų prašymus, susijusius su pareigybės funkcijomis, rengia į juos atsakymų projektus;

7.16. Pagal savo kompetenciją bendradarbiauja su aukštesnės kategorijos tos pačios įstaigos ir kitų įstaigų valstybės tarnautojais, renka iš jų funkcijoms vykdyti reikalingą informaciją. Pavedus skyriaus vedėjui padeda organizuoti seminarus, pasitarimus; 

7.17. Teikia metodinę pagalbą įmonėms kainų ir tarifų nustatymo klausimais, bendradarbiauja su Valstybine kainų ir energetikos kontrolės komisija, teikia pasiūlymus dėl kainų ir tarifų įgyvendinimo, keičiasi informacija su kitomis institucijoms;
7.18. Rengia Kelių priežiūros ir plėtros programos lėšų panaudojimo vietinės reikšmės keliams bei gatvėms tiesti, taisyti (remontuoti), prižiūrėti paraiškas apie lėšų panaudojimą ir poreikius; 

7.19. Teikia informaciją savivaldybės administracijos direktoriui, savivaldybės administracijos direktoriaus pavaduotojui, Ūkio skyriaus vedėjui apie Lietuvos Respublikos įstatymų, Vyriausybės nutarimų, kitų teisės aktų pakeitimus savo vykdomų funkcijų srityje;
7.20. Laiku atlieka ir kitus su funkcijomis susijusius savivaldybės mero, savivaldybės mero pavaduotojo, savivaldybės administracijos direktoriaus, savivaldybės administracijos direktoriaus pavaduotojo, Ūkio skyriaus vedėjo nenuolatinio pobūdžio pavedimus tam, kad būtų pasiekti įstaigos strateginiai tikslai;

V. ŠIAS PAREIGAS EINANČIO VALSTYBĖS TARNAUTOJO PAVALDUMAS

8. Šias pareigas einantis valstybės tarnautojas yra tiesiogiai pavaldus Ūkio skyriaus vedėjui.

__________________________

Susipažinau
(Parašas)
(Vardas ir pavardė)
(Data)
